open-index/open-wikipedia-markdown huggingface dataset:
முழூடு துளை

thumb|துளையின் வகைகள்: முழூடாத துளை (இடது), முழூடு துளை (நடுவில்), இடைமறி துளை (வலது).
**முழூடு துளை **என்பது வேலைபொருளின் மறுபக்கம் வரை குடையப்படும் துளை ஆகும். அதாவது ஒரு பொருளில் முழுமையாக ஊடுருவிய துளையைதான், முழூடு துளை ஆகும்

## மேலும் பார்க்க
* முழூடாத துளை

பகுப்பு:உலோகவேலைத் துறைச்சொற்கள்
பகுப்பு:மரவேலை
பகுப்பு:துளை இடுதல்
குரோனிது இலியூபார்சுகி

**குரோனிது அர்க்கதியேவிச் இலியுபார்சுகி** (*Kronid Arkadyevich Lyubarsky*, ; 4 ஏப்பிரல் 1934, – 23 மே 1996) ஓர் உருசிய இதழியலாளரும் மாந்த உரிமைப் போராளியும் அரசியல் கைதியும் ஆவார்.

## தொடக்கநிலை வாழ்க்கைப்பணி
இவர் 1934 ஏப்பிரல் 4 இல் சோவியத் ஒன்றியத்தில் உள்ள பிசுகோவில் பிறந்தார். இவர் மாஸ்கோ அரசு பல்கலைக்கழகத்தில் 1956 இல் பட்டம் பெற்றார். இவர் சோவியத் ஒன்றிய அறிவியல் கல்விக்கழகத்தின் அனைத்து ஒன்றிய அறிவியல் தொழில்நுட்பத் தகவல் நிறுவனத்தில் வானியற்பியலாளராகப் பணிபுரிந்தார். இவரது ஆய்வுகள் வால்வெள்ளிகளிலும் வானியற்பியலிலும் அமைந்தது. இவர் சோவியத் ஒன்றிய செவ்வாய்த் தேட்ட கோளிடைப் பயணத் திட்டத்திலும் பணிபுரிந்தார். இவர் வானியற்பியலில் பலநூல்களை எழுதியதோடு பல நூல்களை மொழிபெயர்க்கவும் செய்தார். பிரெட் ஆயிலின் நூல் இவற்றில் குறிப்பிடத் தகுந்தது.

## மாந்த உரிமைச் செயல்பாடுகள்

## புலம்பெயர்வு

## பிந்தை சோவியத் உருசியா
சோவியத் ஒன்றியத் தகர்வுக்குப் பிறகு இவர் உருசியாவுக்குத் திரும்பிவந்து 1992 இல் தன் குடியுரிமையைப் பெற்றார்.

### இறப்பும் தகைமையும்

இவர் இந்தோனேசியாவில் விடுமுறைச் சுற்றுலாவில் இருந்தபோது மாரடைப்பால் 1996 மே 23 இல் தன் 61 ஆம் அகவையில் இறந்தார்.

இவர் இணையத்தில்  *USSR News Brief* (உருசியம்:Vesti iz SSSR) எனும் திங்களிருமுறை வரலாற்று இதழை உருசிய மொழியில் மூனிச்சில் இருந்து நடத்தினார் . இது சோவியத் ஒன்றியத்தின் 1978 முதல் 1987 வரையிலான காலகட்ட வரலாற்றாசிரியர்களைப் பற்றியும் மாந்த உரிமைச் செயல்முனைவுப் போராளிகளைப் பற்றியும் சிறிதும் பெரியதுமான பல அறிக்கைகள் இடம்பெற்றன. (கீழே வெளி இணைப்புகளில் காண்க).

இவரது 1976 முதல் 1992 வரையிலான தொடக்க கால மாந்த உரிம்மைப் போராட்ட வாழ்க்கை 2000 இல் அவர்து இறப்புக்குப் பின்னர் பன்னாட்டுப் ஊடகப் பதிப்பு நிறுவனத்தால் ஏற்று நினைவுகூரப்பட்டது. இவரை கடந்த ஐம்பது ஆண்டுகளின் உலக ஊடக விடுதலை வீரராக அறிவித்தது.

## நூல்தொகை

* 
* 
* 
* 
* 
*  (publicly available unabridged Russian text)
* 

## மேற்கோள்கள்

## வெளி இணைப்புகள்

* 
* 
* 
*  USSR News Brief, 1978-1987 archive.
*  Любарский Кронид Аркальевич (Articles on hro.org)

பகுப்பு:1934 பிறப்புகள்
பகுப்பு:1996 இறப்புகள்
பகுப்பு:உருசிய வானியற்பியலாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியற்பியலாளர்கள்
பகுப்பு:சோவியத் வானியலாளர்கள்
முழூடாத துளை

thumb|துளையின் வகைகள்: முழூடாத துளை (இடது), முழூடு துளை (நடுவில்), இடைமறி துளை (வலது).
**முழூடாத துளை** என்பது வேலைபொருளின் மறுபக்கத்தை சிதைக்காமல், ஒரு குறிப்பிட்ட ஆழத்திற்கு மட்டும் குடையப்படும் துளை ஆகும். அதாவது முழுமையாக ஊடுருவப்படாத துளையைதான் முழூடாத துளை ஆகும். இவ்வாறு துளையிடப்பட்ட வேலைபொருளின் மறுபக்கத்தில், அந்த துளையை காண இயலாது.

## மேலும் பார்க்க
* முழூடு துளை

பகுப்பு:உலோகவேலைத் துறைச்சொற்கள்
பகுப்பு:மரவேலை
பகுப்பு:துளை இடுதல்
அங்கம்மெடில்லை தேசிய வனம்

**அங்கம்மெடில்லை தேசிய வனம்** (*Angammedilla National Park*) இலங்கையில் உள்ள ஒரு தேசிய பூங்காவாகும். இப்பகுதி தேசிய வனமாக 6 சூன் 2006 அன்று அறிவிக்கப்பட்டது. ஆரம்பத்தில் இது மின்னேரியா-கிரித்தலை சரணாலயத்தில் வன ஒதுக்கிடமாக 12 பெப்ருவரி 1988 அன்று அறிவிக்கப்பட்டது. இவ்வனம் பராக்கிரம சமுத்திரத்தின்  வடிநிலத்தை பாதுகாக்கும் நோக்கில் அமைந்துள்ளது.

## இவற்றையும் பார்க்க
*இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் தேசியப் பூங்காக்கள்
வெள்ளச் சமவெளிகள் தேசிய வனம்

**வெள்ளச் சமவெளிகள் தேசிய வனம்** (*Flood Plains National Park*) என்பது மகாவலி ஆறு அபிவிருத்தித் திட்டத்தின் கீழ் உள்ள நான்கு தேசிய வனங்களில் ஒன்று ஆகும். இது 7 ஆகத்து 1984 அன்று உருவாக்கப்பட்டது. இவ்வனம் மகாவலி வெள்ளச் சமவெளியில் யானைகளைக்கு அதிக உணவுகளைக் கொண்ட இடமாகக் காணப்படுகிறது. இது வஸ்கமுவை, சோமாவத்திய தேசிய வனங்களுக்கு இடையில் யானைகள் இடம்பெயரும் பகுதியில் அமைந்துள்ளது.

## இவற்றையும் பார்க்க
* இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் தேசியப் பூங்காக்கள்
கோவை ஆர் எச் - 2

**கோவை கலப்பின நெல் - 2** (*CORH 2*) என்பது வீரியம் மிகுந்த ஒட்டு நெல் வகையாகும். 'ஐ. ஆர். 58025 ஏ' என்ற ஆண் மலட்டுத்தன்மை கொண்ட பெண் இரகத்தையும், 'சி 20 ஆர்' என்ற ஆண் இரகத்தையும் இயற்கை முறையில் ஒட்டச் சேர்த்து கிடைக்கப்பெற்ற நெல் வகையாகும். 

## காலம்
ஒரு நடுத்தரக் கால நெல் இரகமான இது, 125 நாட்கள் வயதுடையது. தமிழ்நாட்டில் சூலை - அக்டோபர் மாதங்களில் விதைப்பதற்கு ஏற்ற கோவை ஆர் எச் - 2, காஞ்சிபுரம் மற்றும் திருவள்ளூர் மாவட்டங்களில் செப்டம்பர் - அக்டோபர் மாதத்தின் பின் சம்பா பருவத்திலும்,  காஞ்சிபுரம், திருவள்ளூர், வேலூர், திருவண்ணாமலை, கடலூர், மற்றும் விழுப்புரம் ஆகிய மாவட்டங்களில் சம்பா பருவத்திலும் பயிரிட ஏற்றதாக கூறப்படுகிறது. மேலும் இது உவர் மற்றும் காரத்தன்மை கொண்ட மண்ணிலும் நன்கு வளரும் தன்மைக் கொண்டது. 

## மகசூல்
95 செ.மீ உயரம் வரை வளரக்கூடியது, மேலும் ஒரு பயிரில் 15 கதிர்களைக் கொண்ட அதிக தூர்கட்டும் திறனைக் கொண்டது. ஒரு கதிரில் சராசரியாக 230 தானியங்களும், 1000 தானியங்களின் எடை 24 கிராமும் ஆகும். தானியத்தின் அளவு நடுத்தரமானது மற்றும் அரிசி வெள்ளை நிறத்தில் காணப்படும். சராசரியாக இது எக்டேருக்கு 6071 கிலோ மகசூல் தரும் இந்நெல் இரகம், ஒப்பிட்டுப் பார்க்கப்பட்டதில்  ஆடுதுறை - 39 இரகத்தை விட 20.5 விழுக்காடு அதிகமாகும்.

## வெளியீடு
இந்த கோ ஆர் எச் 2, தமிழ்நாடு வேளாண்மைப் பல்கலைக்கழகத்தால் 1998 ஆம் ஆண்டு கண்டறிந்து வெளியிடப்பட்டது.

## இவற்றையும் காண்க
* கோவை ஆர் எச் - 1
* கோவை ஆர் எச் - 3
* கோவை ஆர் எச் - 4

## புற இணைப்புகள்
*  கோ ஆர் எச் - 2 நெல் விளைச்சல்
* தமிழ்நாட்டின் நெல் இரகங்கள்

## சான்றுகள்

பகுப்பு:நெல் வகைகள்
மயில் வாகனம்

**மயில்வாகனம்** என்பது இந்து சமயப் புராணங்களின்படி இறைவன் முருகனின் வாகனமாகும். இதனால் முருகனை வணங்குவோர் தங்கள் பிள்ளைகளுக்கு மயில்வாகனம் என பெயர் சூட்டும் வழக்கம் உள்ளது. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக மயில்வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் மயில்வாகன உற்சவமும் ஒன்று. 

இவ்வாறு மயில்வாகனத்தில் கடவுளர் ஊர்வலம் வருதலை மயில்வாகன சேவை என்று அழைக்கின்றனர்.

## வாகன அமைப்பு
மயில்வாகனமானது மரத்தால் செய்யப்படுகிறது. வாயில் ஒரு பாம்பைக் கவ்வியபடி உள்ளவாறு மயில் நின்ற நிலையிலும், தோகைகளை விரிக்காமல் சாதாரணமாக தொங்கவிட்ட நிலையில் இருப்பது போலும் செய்யப்படுகிறது. மயில்மீது உற்சவரை அமர்த்த ஏதுவாக தாங்கு பலகைகள் கூடுதலாக அமைக்கப்படுகின்றன.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்
* திருவிழாக்களின் தத்துவம் - கே. சுவர்ணா - நக்கீரன் - 01-05-14

பகுப்பு:கௌமாரம்
பகுப்பு:இந்து சமய கோயில் வாகனங்கள்
கல்வே நில தேசிய வனம்

**கல்வே நில தேசிய வனம்** (*Galway's Land National Park*) என்பது நுவரெலியாவில் அமைந்துள்ள ஒரு சிறிய தேசிய பூங்காவாகும். 27 மே 1938 அன்று வன சரணாலயமாக அறிவிக்கப்பட்ட இது, 18 மே 2006 அன்று தேசிய வனமாக  அறிவிக்கப்பட்டது. இது மலைப்பகுதி சூழல் மண்டலமாக அறிவிக்கப்பட்டது. இலங்கை கள பறவைகள் ஆய்வுக்குழுமம் விக்டோரியா பூங்காவும் கல்வே நிலமும் முக்கிய பறவைகள் பகுதியாகக் கருதியது.

## இவற்றையும் பார்க்க
* இலங்கையின் பாதுகாக்கப்படும் பிரதேசங்கள்

## உசாத்துணை

பகுப்பு:இலங்கையின் தேசியப் பூங்காக்கள்
உள்ளான் (பேரினம்)

**பொய்க்கால் உள்ளான்** (*Stilt*) என்பது நீர்வாழ் பறவைகளில் ஒன்றான உள்ளான் என்ற பறவையின் பொதுப்பெயரில் குறிக்கப்படுபவையாகும். இதன் குடும்பப்பெயர் ரெகொர்விசொடியிசு (Recurvirostridae) என்பதாகும். இவற்றுள் பல இனங்கள் காணப்படுகின்றன. இவை பொதுவாக நீர்நிலைகளின் ஓரங்களில் அதிக அளவு காணப்படுகின்றன. இவை நீரில் காணப்படும் சிறிய பூச்சி, மற்றும் சிறிய வண்டுகள் போன்றவற்றைப் பிடித்து உட்கொள்ளுகொன்றன. இதன் கால்கள் நீளமாகவும், அலகுப்பகுதி நீண்டு வளைந்தும் காணப்படுகின்றன. 

இவற்றுள் 2 பேரினத்தில், 6 சிறிய இனங்களாகப் பிரிக்கப்பட்டிருந்தாலும் நெடுங்கால் உள்ளான் மற்றும் ஹவாய்  உள்ளான் போன்றவை எப்போதாவது இதன் கிளை இனங்களாகவே கருதப்படுகிறது.  

இவை ஆந்திரப் பிரதேசம் மாநிலத்தில் மேற்கு கோதாவரி மாவட்டம் கொல்லேறு ஏரிப் பகுதிகளில் காணப்படுகின்றன. 

## இனங்கள்
* *[[கட்டு விரியன் உள்ளான்]]* (Banded stilt)
** *[[கருப்பு உள்ளான்]]* (Black stilt)
** ஹவாய்  உள்ளான்* (Hawaiian stilt)
** [[கருப்பு கழுத்து உள்ளான்]]* (Black-necked stilt)
** வெள்ளைத் தலை உள்ளான்* (White-headed stilt)
** [[நெடுங்கால் உள்ளான்]]* (Black-winged stilt)

## மேற்கோள்கள்

பகுப்பு:கடற்பறவைகள்
பகுப்பு:உள்ளான்கள்
பிரத்தியங்கிரா தேவி கோயில், ஒசூர்

thumb|236x236px|கோயிலின் இராச கோபுரம்
**மகா பிரத்தியங்கர காளிகா ஆலயம்** (**Maa Pratyangira Kalika Alayam**) என்பது தமிழ்நாட்டின் ஒசூரில் இரண்டாவது சிப்காட் பகுதியில் மோரனப்பள்ளி என்ற பகுதியில் அமைந்துள்ள ஒரு கோயிலாகும். இக்கோயிலின் இராசகோபுரத்தில் பிரம்மாண்டமான பிரத்தியங்கரா தேவியின் சிலை அமைக்கப்பட்டுள்ளது. இக்கோயிலுக்கு வார இறுதியிலும், வார நாட்களிலும் பலர் வருகின்றனர். இக்கோயிலில் பிரத்தியங்கிரா தேவி , சரபேசுவரர், நரசிம்மர், மாரியம்மன் ஆகிய தெய்வங்களுக்கு சந்நிதிகள் அமைந்துள்ளன. 

இக்கோயில் விசாலமான இடத்தில் கட்டப்பட்டுள்ளது. பக்தர்கள் கோயிலுள் நுழைய சிம்ம வாய் வாசல் உள்ளது. பக்தர்கள் பிரத்தியங்கிரா தேவிக்கு மாலைகள் வைத்தும், தேவியின் பாதங்களில் நெய் விளக்கு ஏற்றியும் வணங்குகிறார்கள். 

## படக்காட்சியகம்

File:Pratyangira temple 1.jpg|பிரத்தியங்கிர தேவி  சிலையின் முகம்
File:Pratyangira temple 2.jpg|கோயிலினுள் உள்ள ஒரு பிரத்தியங்கிரா தேவி உருவம்
File:Pratyangira temple 3.jpg|கோயில் பூசைபற்றிய அறிவிப்பு
File:Pratyangira temple 4.jpg|இராச கோபுரம்


## மேற்கோள்கள்
* http://wikimapia.org/30962228/Sri-Maha-Pratyangira-KalikaDevi-Alayam-Sri-Abaya-Narasimmhaswamy-Thirukkoil-Hosur
* Pratyangira#Temples

பகுப்பு:ஒசூர்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள்
நிலையான வலைப்பக்கம்

வலது|thumb|500x500px|நிலையான வலைப்பக்கம்: சேமிக்கப்பட்ட   பக்கத்தை அப்படியே பயனர்க்கு அனுப்பப்படுகிறது.
ஒரு நிலையான வலைப்பக்கம் சேமிக்கப்பட்ட பக்கத்தை அப்படியே பயனர்க்கு அனுப்பப்படுகிறது, இதற்கு மாறாக மாறும் வலை பக்கங்கள் ஆனது வலைச் செயலி மூலம் உருவாக்கப்படும் பக்கத்தை பயனர்க்கு அனுப்பப்படுகிறது.

இதன் விளைவாக, ஒரு நிலையான வலைப்பக்கம் ஆனது அனைத்து பயனர்களுக்கும் சேமிக்கப்பட்ட பக்கதில் உள்ள அதே தகவல், அத்தகைய பதிப்புகள், நவீன திறன்களை கொண்ட வழங்கி (Server) மூலம் ஆவணதின்  பல்வேறு பதிப்புகள் மற்றும் ஆவணத்தின் மொழி என்பன கட்டமைக்கப்பட்ட முறையில் காண்பிக்கும்.

ஒரு நிலையான வலைப்பக்கங்கள் அநேகமாக மீயுரைக் குறியிடு மொழி (HTML) பக்க கோப்புகளாக சேமிக்கப்பட்டு வலை வழங்கி மீயுரை பரிமாற்ற நெறிமுறை (HTTP) மூலம்  கிடைக்கும் படி வைத்திருக்கும் ("URL கள் ஆனது அநேகமாக ".HTML" என்று முடியாவிடின் நிலையான வலைப்பக்கமாக இருக்காது). எனினும், உதிரி விளக்கங்கள் ஆகா, வலை பக்கங்கள் தரவுத்தளத்தில் சேமிக்கப்பட்டு இருக்கலாம், மேலும் வார்ப்புருவை  (template) பயன்படுத்தி வடிவமைக்கப்பட்டதும் வழங்கி மூலம் பகிரப்படலாம் இருந்தும் பக்கம் மாறாமால்     இருக்கும் அது சேமிக்கப்பட்ட அடிப்படையில் காண்பிக்கும்.

நிலையான வலைப்பக்கங்கள் ஆனது ஒருபோதும் மாறாத அல்லது அரிதாக மேம்படுத்த வேண்டிய தேவை உள்ள பக்கங்களுக்கு மிகவும் பொருத்தமானதாக இருக்கும். பெரும் எண்ணிக்கையில் நிலையான பக்க கோப்புகளை பராமரித்தல் என்பது தானியங்கி கருவிகள் இல்லாமல் சாத்தியமற்றதாகும். இதன் தனிப்பயனாக்கம் அல்லது பரிமாற்றம்  வாடிக்கையாளர் கட்டுப்பாடு ஊடக இயங்கும்.

நிலையான வலைப்பக்கதின்  நன்மைகள்:
* மாறும் வலை பக்கங்கள் காட்டிலும்  மேம்படுத்தப்பட்ட பாதுகாப்பு வழங்குகிறது
* மாறும் வலைத்தளங்களுடன் ஒப்பிடும் போது இறுதி பயனர்களுக்கு மேம்படுத்தப்பட்ட செயல்திறன்
* பக்கங்கள் இலவசமாக GitHub இல் பக்க வசதியை பயன்படுத்தி சேமித்து கொள்ளலாம்.
நிலையான வலைப்பக்கதின் குறைபாடுகள்:
* மாறும் செயல்பாடுகளை தனியாக சேர்க்க வேண்டும்

## உசாத்துணை


பகுப்பு:இணையம்
போதைமலை

**போதைமலை** என்பது தமிழ்நாட்டின் நாமக்கல் மாவட்டம், இராசிபுரம் அருகே உள்ள ஒரு மலையாகும். இந்தமலை  கடல்மட்டத்தில் இருந்து, 700 மீட்டர் உயரத்தில் உள்ளது.  

இந்த மலையில் பழங்குடியின மக்கள் பெருமளவில் வாழ்ந்து வருகின்றனர்.  இங்கு நடுக்காடு, தெற்குகாடு, குறிஞ்சூர், கீழூர், மேலூர், கெடமலை போன்ற கிராமங்கள் உள்ளன. இந்த மலையில் பிரதானமான தொழிலாக விவசாயம் இருந்துவருகிறது. இந்த மலைக்குச் செல்ல சாலை வசதி இல்லாததால் மிகவும் பின்தங்கிய நிலையிலேயே இப்பகுதி உள்ளது. தேர்தல் காலங்களில் வாக்குப் பதிவு இயந்திரங்கள் போன்றவை இங்கு தலைச்சுமையாகவே கொண்டு செல்லப்பட்டு வருகிறது. இதனால் இந்த மலைக்கு சாலை வசதி ஏற்படுத்த வேலைகள் நடந்து வருகின்றன.

## மேற்கோள்கள்

பகுப்பு:நாமக்கல் மாவட்டம்
பகுப்பு:தமிழ்நாட்டில் உள்ள மலைகள்
பதாரா குரு

**பதாரா குரு** அல்லது **தேவதா பதாரா குரு**, இந்தோனேசிய இந்து சமயத்தில், அவர்களது முழுமுதற்கடவுளைக் குறிப்பிடப் பயன்படும் சொல்லாடலாகும். இந்தோனேசியாவின் சில இடங்களில், இந்து மரபின் தேவகுரு பிரகஸ்பதியைக் குறிக்கப்பயன்படும் இப்பெயர், இன்னும் சில இனக்குழுக்களிடம் சிவனைக் குறிக்கப் பயன்படுகின்றது.

## சாவகத் தொன்மம்

சாவகத்தில் புழங்கும் தொன்மங்களின் படி, மகாதேவனின் அம்சமாக, கஹ்யாங்கனை ஆளும், முழுமுதற் பரம்பொருளே பதாரா குரு. பதாரி உமாவின் கணவரான பதாரா குரு, கோரைப்பற்களும் நீலக்கழுத்தும், நொண்டிக் கால்களும் கொண்டவர். நந்தினிப்பசுவை வாகனமாகக் கொண்ட பதார குருவுக்கு, சங்யாங் மாணிக்கமயன், சங்யாங் சதுர்புஜ, சங்யாங் ஓதிபதி, சங்யாங் ஜகத்நாத, நீலகண்ட, திரிநேத்ர, கிரிநாத போன்ற பல பெயர்கள் உண்டு.

துங்காலுக்கும், தேவி ரேகதாவதிக்கும் மகனாகப் பிறந்த பதாரா குருவுக்கு, சங்யாங் புங்குங், சங்க்யாங் இஸ்மயன் என்று இரு சகோதரர்கள். ரேகதாவதி இட்ட முட்டையிலிருந்து பிறந்த புங்குங், இஸ்மயன், குரு ஆகிய மூவரையும், முறையே அசுரர், மனிதர், தேவர் ஆகியோரை ஆள்வதற்காக துங்கால் படைத்ததாக சாவகக் கதைகள் விவரிக்கின்றன.

பதாரா சம்பு, பதாரா பிரஹ்மா, பதாரா இந்த்ர, பதாரா பாயு, பதாரா விஷ்ணு, பதாரா கால, ஹனோமான் ஆகியோர் பதாரா குருவின் மைந்தர்கள் என்று, சாவக நிழலாட்டக்கலை மரபுரைகள் பாடுகின்றன.

## பதக் தொன்மம்
தென் சுமாத்திராவின் பதக் இனக்குழுமங்களில் காணப்படும் தொன்மங்களின் படி, பரம்பொருள் *[[அசிந்தியன்|தேவதா அசிஅசி]]* (சிவன்) ,  *மனுக்பதிய ராஜா* எனும் கோழியாகத் தோன்றி இட்ட மூன்று முட்டைகளில் இருந்து, பதாரா குருவும், அவரது இரு சகோதரர்களான தேவதா சூரிபாதனும், தேவதா மங்கலபூலனும் தோன்றினார்கள். *சிவோரி போர்த்தி பூலன்* எனும் தேவியை மணந்த அவருக்கு, இரு மகன்களும், இரு மகள்களும் பிறந்தனர். இவர்களே, பூவுலகில் தோன்றிய மனித இனத்தின் மூதாதையர் ஆனார்கள். மூலஜாதி நாபோலன்,   ஞானம், நீதி, அரசநீதி, அறிவு, தலைவிதி முதலியவற்றை ஆளும் வரத்தை பதாரா குருவுக்கு அளித்தார். ஹரி அரா மரம் வளர்கின்ற ஏழடுக்கு மாளிகையில் வதியும் பதாரா குரு, கப்பல் வடிவிலான மூவண்ணத் தலைப்பாகையும், கறுப்புச் சால்வையும் அணிந்து, கையில் தராசு ஒன்றுடன், கருநிறக் குதிரையில் வீற்றிருப்பார்.

## பூகித் தொன்மம்
சுலாவெசியில் வாழும் பூகிக்களின் மரபுரைகளின் படி, சங் பதோலோக்கிற்கும் தது பலிங்கெக்கிற்கும் பிறந்த பதாரா குரு, பூவுலகு முழுவதும் மனிதர் நிரம்பவேண்டும் என்பதற்காக தோற்றுவிக்கப்பட்டவர். அவரது தேவியான *வே நைலிகிக் திமோக்*கிற்கு ஒரு பிறந்த ஒரு மகனும், அவரது ஐந்து ஆசை நாயகியருக்குப் பிறந்த பத்திற்கும் மேற்பட்ட பிள்ளைகள் மூலமும் உலகில் உயிர்கள் தளைத்தன. 

## மேலும் காண
* அசிந்தியன்
* சாவகத் தொல்நெறி
* இந்தோனேசிய இந்துநெறி

## உசாத்துணைகள்
 

பகுப்பு:இந்து சமயம்
பகுப்பு:சைவ சமயம்
பகுப்பு:இந்தோனேசியா
குற்றம் 23

***குற்றம் 23 *** () என்பது  2017 ஆண்டைய ஒரு தமிழ் குற்றவியல் சாகசத் திரைப்படமாகும். இப்படத்தை அறிவழகன். இயக்கியுள்ளார். இப்படத்தில் அருண் விஜய் மஹிமா நம்பியார் ஆகியோர் முதன்மைப் பாத்திரங்களை ஏற்று நடித்துள்ளனர். மேலும்,  வம்சி கிருஷ்ணா, அரவிந்த் ஆகாஷ், தம்பி ராமையா ஆகியோரும் நடித்துள்ளனர். இப்படத்தை அருண் விஜய் மற்றும் இந்திர் குமார் ஆகியோர் இணைந்து தயாரித்துள்ளனர். படத்திற்கு  விஷால் சந்திரசேகர் இசையமைத்துள்ளார். இப்படம் 2017 மார்ச் 3 அன்று வெளியானது.

## நடிகர்கள்
* அருண் விஜய் - வெற்றிமாறன் ஐபிஎஸ் 
* மஹிமா நம்பியார் -தென்றல்
* தம்பி ராமையா -திருப்பதி 
* அரவிந்த் ஆகாஷ்
* வம்சி கிருஷ்ணா -ஜான் மேத்யு 
* அமித் பார்கவ் -அரவிந்த் 
* அபிநயா -ஸ்ரீ அபிநயா 
* கல்யாணி நடராஜன் -துளசி 
* சுஜா வருணி - ஜான் மேத்யுவின் மனைவி
* மிஷா கோசல் - ஜெசிகா 
* விஜயகுமார் - ஆணையாளர்

## கதைச் சுருக்கம்
செயற்கைக் கருத்தரிப்புக்குப் பின்னால் நடக்கும் முறைகேடுகளை மையமாகக் கொண்ட குற்றவியல் கதை இது.
பாவ மன்னிப்பு அளிக்கும் பாதிரியார் ஒருவர் மர்மமான முறையில் தேவாலயத்தில் இறக்கிறார். அதே நேரத்தில் பாவமன்னிப்பு கேட்டு அங்கே வரும் ஒரு பெண்ணும் காணாமல் போகிறார். இந்த இரு சம்பவங்களுக்கும் இடையில் தொடர்பு இருக்கிறது என்ற நோக்கில் உதவி ஆணையர் வெற்றிமாறன் (அருண் விஜய்) விசாரணையில் இறங்குகிறார். சம்பவம் நடக்கும்போது தேவாலயத்துக்குச் சென்ற தென்றல் (மஹிமா) முதலான சிலர் கூறும் தகவல்களை வைத்துக்கொண்டு விசாரணையை முன்னெடுக்கிறார். கருவுற்ற பெண்கள் சிலர் அடுத்தடுத்து தற்கொலை செய்துகொள்வது இந்த வழக்கை மேலும் சிக்கலாக்குகிறது. இந்தச் சம்பவங்களுக்குப் பின்னால் இருக்கும் மர்மம் என்ன என்பதுதான் இத்திரைப்படத்தின் மீதிக் கதை.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:அருண் விஜய் நடித்த திரைப்படங்கள்
அசர்பைசானிய அரங்கு

**அசர்பைசானிய அரங்கு** (*Azerbaijani theatre*, ) என்பது அசர்பைசான் நாட்டு மக்களின் அரங்கு ஆகும்.

## வரலாறு
அசர்பைசானிய அரங்குக் கலையின் வாயில்கள் பண்டைய விடுமுறைகளிலும் நடனங்களிலும் அமைகிறது.

அரங்கு இயக்கக் கூறுகள் அம்மக்களின் பல்வேறு ஆக்க வகைகளான விளையாட்டு, விளையாட்டுப் பாடல்கள், திருமணப் பழக்க வழக்கங்கள், பண்டைய விடுமுறைகள் ஆகியவற்றில் மிளிர்கின்றன. விளையாட்டுகளில்  “*கிசுலான்பாக்*” – கண்ணாமூச்சி, “'கோசால்திகாக்*” – போலோ விளையாட்டு  ஆகியனவும் விளையாட்டுப் பாடல்களில் “*கெபெனெக்*” – பட்டாம்பூச்சிப் பாடல், “*பானோவிசா*” – ஊதாப் பாடல் ஆகியனவும் திருமணப் பழக்க வழக்கங்களில் “*நிசான்*” – உறுதிப்பாடு, “*துவாக்கல்மா*” – மணமகள் திரைவிலக்கல், “*தோய்*” – திருமணம்) ஆகியனவும் விடுமுறைகளில் “*நோவுரூசு*” – இளவேனில் வருகை, “*கேவ்-சேச்''” – இளவேனில் ஆயத்தப்பாடு ஆகியனவும் அமையும்.

## மேற்கோள்கள்

பகுப்பு:அசர்பைசானியப் பண்பாடு
பகுரைனிய அரங்கு

**பகுரைனிய அரங்கு** *(theatre of Bahrain)* இன்றைய வடிவில் 20 ஆம் நூற்ராண்டில் அந்நாட்டில் கல்வி தொடங்கிய பின்னர் தோன்றியதாகும். முன்பு பகுரைனில் நிழற்கூத்துகளும் பாவைக்கூத்துகளும் பரவலாக விளங்கினாலும் ஐரோப்பிய வடிவ நாடகங்கள் முதலில் பள்ளிகளில் அறிமுகப் படுத்தப்பட்டன.பின்னர் அரபு நாடகாசிரியர்களால் எழுதப்பட்ட நாடகங்கள் பள்ளிப் பாட்த்திட்ட்த்தில் சேர்க்கப்பட்டன.

பொது மக்கள் நாடகத்தில் பேரார்வம் காட்டலாயினர். தாவ்பிக் அல்-அக்கிம்,  சாதல்லா வான்னவுசு போன்ற நாடகங்கள் அவர்களைப் பெரிதும் கவர்ந்தன. 1970 களில் அலி அல் சார்கவி, இப்ராம் அல்-அராயேத், அக்குவில் சவார், யூசஃப் அல்-ஆம்டன் போனற நாடகாசிரியர்களின் நாடகங்கள் பகுரைனில் நாடக அரங்கின் பொற்காலத்தை உருவாக்கின. பகுரைன் மூன்று அரங்குக் குழுமங்கலைப் பேணுகிறது. அவையாவன: அவால் அரங்கு, அல்-சாழ்சிரா அரங்கு, அல்-சவார் அரங்கு என்பனவாகும். பகுரைனில் 2012 இல் ஆயிரம்பேர் அமரும் பகுரைன் தேசிய அரங்கு திறக்கப்பட்டது.

## மேற்கோள்கள்

**நூல்தொகை**
*
*
*

பகுப்பு:பகுரைனியப் பண்பாடு
கம்போடிய அரங்கு

**கம்போடிய அரங்கு** *(Theatre of Cambodia)* அல்லது  *இலக்கோன் (Lakhon)* ()பல வகையினங்களைக் கொண்டதாகும். இதில் செவ்வியல் வகையும், நாட்டுப்புற வகையும், புத்தியல்பு (நவீன) வகையும் அடங்கும். கம்போடிய அரங்கு வடிவங்கள் அனைத்திலுமே நடன அடவுகள் பிணைந்து வரும். எனவே இவை நடன நாடகங்கள் எனப்படுகின்றன.

## மேற்கோள்கள்

பகுப்பு:கம்போடிய அரங்கு
பகுப்பு:கம்போடியப் பண்பாடு
பகுப்பு:ஆசிய அரங்கு
பகுப்பு:ஆசியப் பண்பாடுகள்‎
துருக்கிய அரங்கு

**துருக்கிய அரங்கு** (*theatre of Turkey*) உதுமானியப் பேரரசு கால அரங்கு நடைமுறைகளையும் புத்தியல்புத் துருக்கிய அரங்கு மரபையும் பின்பற்றுகிறது. துருக்கியில் அரங்குகள் தனியார் அரங்குக் குழுமங்களிடமும் அரசின் நல்கையைப் பெறும் துருக்கி அரசு பொது இயக்குநரகத்திடமும்  இஸ்தான்புல் நகராட்சி அரங்கிடமும் உள்ளன.

## வரலாறு
தாரூல்பேதயீ என்பது ஓர் ஆட்டோமன் பேரரசுவகை அரங்கு ஆகும். இது 1914 இல் இசுதான்புல்லில் உருவாகியது. இது முக்சின் எர்தூக்ருல் அவர்களால் நடத்தப்படுகிறது.

## மேற்கோள்கள்

பகுப்பு:துருக்கியப் பண்பாடு
இலங்கை விரிகுடா ஆந்தை

**இலங்கை விரிகுடா ஆந்தை** (*Sri Lanka bay owl*)  டைடோனிடிசு (Tytonidae) என்ற குடும்பத்தைச் சார்ந்த இப்பறவை ஒரு வித விரிகுடா ஆந்தை (Bay owl) இனத்தைச் சார்ந்ததாகும். இதன் உடல் நீளம் 29 செ. மீற்றர்களுடனும், சிறகுகள் விரிந்த நிலையில் 192 முதல் 208 மில்லி மீற்றர்கள் வரையிலும் இருக்கும். இதன் வால் பகுதி 81 முதல் 90 மில்லி மீற்றர்கள் வரை உள்ளது. இவற்றின் உணவு சிறிய கொறித்து உட்கொள்ளும் எலி போன்ற விலங்குகள் ஆகும். இவ்வகையான பறவைகள் இலங்கைத் தீவுப்பகுதி தென் மேற்கு இந்தியப்பகுதியில் அமைந்துள்ள மேற்குத் தொடர்ச்சி மலைத்தொடர்  போன்ற பகுதிகளில் ஓரிட வாழ்வியாக  வாழுகின்றன. சில நேரங்களில் இப்பறவை துணையினமான கிழக்கத்திய விரிகுடா ஆந்தை என்று கருதப்படுகிறது.

இவற்றின் வாழ்விடங்கள் அயன அயல் மண்டலம், வெப்ப வலயம் அல்லது அதிகமான மழையைப்பெரும்  காடுகள் மற்றும் உயரமான புல்வெளிப் பகுதிகள் போன்ற இடங்கள் ஆகும். இவை வாழும் பகுதிகளை அழிப்பதின் காரணமாக அழிவும் தருவாயில் இவை உள்ளன.

## மேற்கோள்கள்

## வெளி இணைப்பு
*EBird Species Spor Maps
*Xeno-Canto
*Handbook of the Birds of the World
விரிகுடா ஆந்தையின் ஒளிப்படம்

பகுப்பு:ஆந்தைகள்
பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்
நாகவாகனம்

**நாகவாகனம்** என்பது இந்து சமயப் புராணங்களின்படி விஷ்ணுவின் வாகனமாகும். விஷ்ணு பாம்புப் படுக்கையில் படுத்திருப்பதாக புராணங்கள் கூறுகின்றன. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக நாக வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் நாக வாகன உற்சவமும் ஒன்று.

இவ்வாறு நாகவாகனத்தில் கடவுளர் ஊர்வலம் வருதலை நாகவாகன சேவை என்று அழைக்கின்றனர்.

## வாகன அமைப்பு
நாக வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. நாகமானது தனது உடல்பகுதியை வட்ட வடிவில் ஒரு மேடைபோல சுருட்டி வைத்து நாகம் ஏழு தலைகளுடன் படமெடுத்தாடுவது போல வடிவமைக்கப்பட்டுள்ளது, நாக வாகனத்தில் நாகம் தன் உடலை சுருட்டியுள்ள பீடத்தின் மீது உற்சவரை அமர்த்த ஏதுவாக அமைக்கப்பட்டுள்ளது.
## படக்காட்சியகம்

File:Vahanam for Utshava vigraham.jpg|


## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்
* திருவிழாக்களின் தத்துவம் - கே. சுவர்ணா - நக்கீரன் - 01-05-14

பகுப்பு:இந்து சமய கோயில் வாகனங்கள்
பகுப்பு:வைணவ சமயம்
கியார்கிய் ஏ.கிராசின்சுகி

**கியார்கிய் ஏ. கிராசின்சுகி** *(Georgij A. Krasinsky)* (பிப்ரவரி 19, 1939; இலெனின்கிராது, சோவியத் ஒன்றியம்) – மார்ச்சு 17, 2011) ஓர் உருசிய வானியலாலர் ஆவார். இவர் புனித் பீட்டர்சுபர்கில் உள்ள உருசிய அறிவியல் கல்விக்கழகம் சார்ந்த பயன்முறை வானியல் நிறுவனத்தில் முனைவாகச் செய்ல்பட்டார். இவர் கோளியக்கம் பற்றியும் வான்நாட்காட்டி பற்றியும் செய்த ஆராய்ச்சிக்காகப் பெயர்பெற்றவர்.

இவர் 2003 முதல் 2006 வரையில் பன்னாட்டு வானியல் ஒன்றியத்தின் ஆணையம் 4-DI எனும் வான்நாட்காட்டிப் பிரிவின் தலைவராக இருந்தார்.

குறுங்கோள்  5714 கிராசின்சுகி இவரது நினைவாகப் பெயர் இடப்பட்டுள்ளது.

## மேற்கோள்கள்

* G. A. Krasinsky and V.A. Brumberg, *Secular Increase of Astronomical Unit from Analysis of the Major Planet Motions, and its Interpretation*  Celestial Mechanics and Dynamical Astronomy 90: 267–288, (2004) .
* G. A. Krasinsky et al Hidden Mass in the Asteroid Belt. — Icarus, Vol. 158, p.&nbsp;98 (2002).

பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:1939 பிறப்புகள்
பகுப்பு:2011 இறப்புகள்
அலெக்சேய் பாவ்லோவிச் கான்சுகி

**அலெக்சேய் பாவ்லோவிச் கான்சுகி** *(Aleksey Pavlovitch Hansky)* (Алексей Павлович Ганский; 20 ஜூலை 1870, ஒதேசா – 11 ஆகத்து 1908, சிமீசு) ஓர் உருசிய வானியலாளர் ஆவார்.

## வாழ்க்கை

கான்சுகி பள்ளிப் படிப்பை முடித்து ஒதேசா பல்கலைக்கழகத்தில் பட்டம் பெற்றார். இவர் வானியற்பியலிலும் வான் ஒளிப்படவியலிலும் பாரீசில் இருந்த மியூடன் வான்காணகத்திலும் இலெப்னிட்சு வானியர்பியல் நிறுவன போட்சுடாம் வானியற்பியல் வான்காணகத்திலும் பன்முறை மாறிமாறித் தங்கி ஆராய்ச்சியை மேற்கொண்டார். இவரது முதன்மையான ஆர்வம் சூரிய மேற்பரப்பின் கட்டமைப்பிலும்செயல்பாட்டிலும் கவிந்த்ருந்த்து. குறிப்பாக, இவர் சூரிய மாறிலி பற்றியும் மணியாக்கம் (சூரிய இயற்பியல்) பற்றியும் சூரியக் கரும்புள்ளிகள் பற்றியும் ஆய்வு மேற்கொண்டார்.

கான்சுகி பல அறிவியல் தேட்டங்களில் பங்கேற்றார். இவர் நோவயாசெம்லியாவில் இருந்து 1896 ஆகத்து 9 சூரிய ஒளிமறைப்பையும் அக்லொசேபிரேவில் இருந்து 1905 ஆகத்து 30 சூரிய ஒளிமறைப்பையும் நோக்கினார். இவர் 1901 இல் சுபிட்சுபெர்கன் தேட்ட்த்தில் புவிக்கோளத்தின் உருவ அளவுகளை வானியல்/புவிப்புற அளக்கையால் கண்டறிய கலந்துகொண்டார்.இவர் 1907 இல் துருக்கித்தானத் தேட்டத்தில்  [1907 ஜனவரி 14 சூரிய ஒளிமறைப்பை நோக்க கலந்துகொண்டார். ஆனால் இந்நோக்கம்  மோசமான வானிலையால் நிறைவேறவில்லை. நோக்கீடுகளுக்காகவும் அளவீட்டிற்காகவும் வான் ஒளிப்படம் எடுக்கவும் இவர் மாண்ட் பிளாங்கை பத்துமுறைக்கும் மேலாக ஏறியுள்ளார்.

இவர் 1905 இல் புல்கொவோ வான்காணக இணை வானியலாளரானார். மேலும் 1908 தொடக்கத்தில், அதாவது மே மாதத்தில், சிமீசு வான்காணகத்தில் சேர்ந்தார். இவ்வான்காணகம் 1900 ஆம் ஆண்டு நிறுவப்பட்டது. அங்கே புதிய ஆராய்ச்சித் திட்டத்தை ஆகத்து மாதத்தில் தொடங்கிய பின்னர் கருங்கடலில் நீந்தும்போது மாரடைப்பால் இறந்துவிட்டார்.

==தகைமை==

1927 இல் கண்டுபிடிக்கப்பட்ட குறுங்கோள் [1118 கான்சுகியா இவரது நினைவாகப் பெயர் இடப்பட்டுள்ளது.

## மேற்கோள்கள்

## வெளி இணைப்புகள்
* Documents on Hansky at rodovoyegnezdo.narod.ru (Russian)
* Biography, *Polarpost* (Russian)

பகுப்பு:உருசிய வானியலாளர்கள்
பகுப்பு:உக்ரைனிய வானியலாளர்கள்
பகுப்பு:1870 பிறப்புகள்
பகுப்பு:1908 இறப்புகள்
செர்கேய் பாவ்லோவிச் கிளாசனாப்

**செர்கேய் பாவ்லோவிச் கிளாசனாப்** *(Sergey Pavlovich Glazenap)* (;  – 12 ஏப்ரல் 1937) ஒரு சோவியத் ஒன்றிய வானியலாளரும் சோவியத் அறிவியல் கல்விக்கழகத் தகைமை உறுப்பினரும் (1929) ஆவார். இவர் 1932 இல் சமவுடைமை உழைப்பு வீரர் ஆனார்.

## தகைமை
நிலாவின் ஒரு குழிப்பள்ளம் கிளாசனாப் குழிப்பள்ளம் எனவும் சிறுகோள் 857 கிளாசனாப்பியாவும் இவரது நினைவாகப் பெயர் இடப்பட்டுள்ளன.

## மேற்கோள்கள்

பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:1848 பிறப்புகள்
பகுப்பு:1937 இறப்புகள்
கிரில் பாவ்லோவிச் புளோரன்சுகி

**கிரில் பாவ்லோவிச் புளோரன்சுகி** *(Kirill Pavlovich Florensky)* (; 27திசம்பர் 1915 – 9ஏப்பிரல் 1982) ஓர் உருசிய, சோவியத் வானியலாளரும் புவிவேதியியலாளரும் ஆவார். இவர் கோள் அறிவியலில் புலமை வாய்ந்தவர்.இவர் சோவியத் அறிவியல் கல்விக்கழகத்தின் வெர்னத்சுகி நிறுவனகொப்பீட்டுக் கோளியல் துறையின் தலவராவார். 

இவர் உருசியப் பல்துறை அறிஞர் பாவேல் புளோரன்சுகியின் இரண்டாம் மகனாவார்.

நிலாவின் குழிப்பள்ளம் புளோரன்சுகி குழிப்பள்ளம் என இவரது நினைவாகப் பெயர் இடப்பட்டுள்ளது.

## மேற்கோள்கள்


## வெளி இணைப்புகள்
* In Memoriam from the *Earth, Moon, and Planets* journal.

பகுப்பு:உருசிய வானியலாளர்கள்
பகுப்பு:உருசியப் புவிவேதியியலாளர்கள்
பகுப்பு:சோவியத் வானியலாளர்கள்
பகுப்பு:சோவியத் புவிவேதியியலாளர்கள்
பகுப்பு:1915 பிறப்புகள்
பகுப்பு:1982 இறப்புகள்
கண்டியின் செனரத்

**செனரத்தின** அல்லது **செனரத்** (*Senarat*) 1604 முதல் 1635 வரை கண்டி அரசை ஆண்ட மன்னர் ஆவார். முதலாம் விமலதருமனுக்கு அடுத்தபடியாக சேனரத் கண்டியை ஆண்டதாககச் சொல்லப்பட்டாலும், விமலதருமனின் மரணத்துக்குப் பின்னர் என்ன நிகழ்ந்தது, எவ்வாறு சேனரத் மன்னர் ஆனார் என்ற தகவல்கள் தெளிவில்லை. விமலதருமனின் சகோதரன் அல்லது ஒன்றுவிட்ட சகோதரன் எனக் கூறப்படுகிறது. இறந்த மன்னரின் மனைவி, தொன் கதரீனாவை மட்டுமன்றி, அவளது இரு மகள்மாரையும் மணந்த இவர் கண்டி வரலாற்றில் புதிராகவே விளங்குகின்றார். இவர் சிவனொளிபாத மலையில் பூசாரியாகப் பணியாற்றினார் எனவும், தொன் கதரீனாவை மணக்கும் பொருட்டு பூசாரித் தொழிலைக் கைவிட்டு கண்டி வந்ததாகவும் கூறப்படுகிறது.

## ஆட்சி
இவரது ஆட்சியில் அடிக்கடி போர்த்துக்கேய ஆக்கிரமிப்புகளும் உள்ளூர் கிளர்ச்சிகளும் கண்டியைப் பாதித்ததாகத் தெரியவருகின்றது. ரந்தெனிவலையில் நிகழ்ந்த போரில் போர்த்துக்கேயரைத் தோற்கடித்த இவரது பெறாமகன் குமாரசிங்கனது வீரம் வெகுவாகப் பாராட்டப்படுகின்றது. எனினும், இவரை அடுத்து வாரிசுரிமைச் சிக்கல் வந்தபோது, தந்திரமாகத் தன் இரு பெறாமக்களைத் தவிர்த்துவிட்டு, இராஜசிங்கனை முடிசூட்டினார். அவர்கள் இருவரும் சிலகாலத்துக்குள்ளாகவே மர்மமாக இறந்தனர்.

கற்பிட்டிப் பகுதியில் போர்த்துக்கீசரால் பெருமளவு அச்சுறுத்தல்களைச் சந்தித்த சோனகர் இவரிடம் அடைக்கலம் கோர, இவர் கிழக்கிலங்கையின்  மட்டக்களப்புப் பகுதியில் அவர்களைக் குடியேற்றுவித்தார்.

## மேலும் காண
* மகாவம்சம்
* ஆட்சியாளர் பட்டியல், இலங்கை
* இலங்கையின் வரலாறு
* கண்டி இராச்சியம்

## உசாத்துணைகள்

* இலங்கையின் அரசர்கள்

பகுப்பு:1635 இறப்புகள்
பகுப்பு:இலங்கை பௌத்தர்கள்
பகுப்பு:கண்டி மன்னர்கள்
தோனா கதரீனா

**தோனா கதரீனா** (பிறவிப்பெயர்: **குசுமாசன தேவி**) கண்டி அரசை 1581 இல் ஆண்ட ஒரு அரசி ஆவாள். கண்டி மன்னன் கரலியத்தே பண்டாரன் என்பானின் மகளான இவள், போர்த்துக்கேயரின் கட்டுப்பாட்டின் கீழேயே வாழ நேரிட்டதுடன், அவர்களால் மதமாற்றப்பட்டு, தோனா கதரீனா எனும் பெயரையும் பெற்றுக்கொண்டாள்.

## வாழ்க்கை
தந்துறைப் போர் காலவேளையில், கரலியத்தே பண்டாரன் இறந்ததை அடுத்து, 1581இல் போர்த்துக்கேயரால், போர்த்துக்கல்லின் திறை அரசாக முடிசூட்டப்பட்டாள் தோனா கதரீனா. அப்போது இளமங்கையாக இருந்த கதரீனா, சீதாவக்கை மன்னன் முதலாம் இராஜசிங்கனால் அதேயாண்டு ஆட்சிகவிழ்க்கப்பட்டாள்.

முதலாம் இராஜசிங்கன் இறந்தபின்னர் ஏற்பட்ட ஆட்சிக்குழப்பத்தில், முதலாம் விமலதர்மசூரியன் இவளை மணந்ததன் மூலம், ஆட்சிக்குத் தகுதியாகி, கண்டி அரசனாக  1594இல் அரியணை ஏறினான். அவனும் இறக்கநேரிட்டதும், தன் மைத்துனன் செனரத் மன்னனை மணந்து அவனுக்கும் ஆட்சிபீடமேறும் வாய்ப்பை நல்கினாள்.

முதலாம் விமலதர்மசூரியனிடம் அவளுக்கு மகாஸ்தான அதகாசி, சந்தான அதகாசி ஆகிய இரு மக்களும், செனரதனிடம் மகாஸ்தானனும் பிறந்தார்கள்.  மகாஸ்தான அதகாசி, 1612இல் ஏற்பட்ட ஒரு தீராப்பிணியால், ஆறுநாட்கள் நோய்ப்படுக்கையில் கிடந்து மரித்தான். அரசியல் தந்திரத்துக்காக, அவள் மீண்டும் பௌத்தத்தைத் தழுவிக்கொண்டாலும், கதரீனா இறுதிவரை, கிறிஸ்தவப் பெண்ணாகவே வாழ்ந்து மடிந்ததாக அறியமுடிகின்றது. பேரன்புக்குரிய மூத்த மகன் மகாஸ்தான அதகாசி இறந்ததும், கதரீனாவைப் பெருந்துயர் வாட்ட, 10 யூலை 1613இல் அவள் மரித்தாள்.

## மேலும் காண்க
* ஆட்சியாளர் பட்டியல், இலங்கை
* கண்டி இராச்சியம்
* இலங்கையின் வரலாறு

## உசாவியவை

பகுப்பு:1613 இறப்புகள்
பகுப்பு:அரசியலில் இலங்கைப் பெண்கள்
பகுப்பு:சிங்கள அரசிகள்
பெஞ்சமின் செக்கோவ்சுகி

**பெஞ்சமின் செக்கோவ்சுகி** (*Benjamin Jekhowsky*, , பிறப்பு: 1881, புனித பீட்டர்சுபர்கு (உருசியா); இறப்பு: 1975, என்கவுசே-லெசு-தெர்மசு (பிரான்சு)) உருசிய-பிரெஞ்சு வானியலாளர் ஆவார். இவர் இவர் ஓர் இருப்புவழித் தட்த்துறையின் அலுவலருக்கு மகனாக புனித பீட்டர்சுபர்கில் பிறந்தார்.

இவர் மாஸ்கோ பல்கலைக்கழகத்தில் கல்விகற்ற பிறகு 1912 முதல் பாரீசு வான்காணகத்தில் சேர்ந்து பணிபுரிந்தார்.  பின்னர் இவர் பிரான்சின் குடியேற்ர நாடான அல்ஜீரியாவில் இருந்த அல்ஜீயெர்சு வான்காணகத்தில் சேர்ந்து வான்கோள இயக்கவியலில் புலமை பெற்றார். இவர் 1934ஆம் ஆண்டுக்குப் பிறகு **பெஞ்சமின் தெ ஜெகோவ்சுகி** எனும் பெயரில் அறிவியல் கட்டுரைகளை எழுதினார். சிறுகோள் மையம் இவரது கண்டுபிடிப்புகளை "**பி.  ஜெகோவ்சுகி**" ) எனும் பெயரில் பதிவு செய்துள்ளது. இக்கால ஆங்கிலத்தில் இவரது பெயர் இழ்செகோவ்சுகி என வழங்குகிறது.

இவர் பன்னிரு சிறுகோள்களைக் கண்டுபிடித்தார். இவர் 190 க்கும் மேற்பட்ட வெளியீடுகளை வெளியிட்டுள்ளார். குறுங்கோள் 1606 இழ்செகோவ்சுகி இவரது நினைவாகப் பெயர் இடப்பட்டுள்ளது.

## மேற்கோள்கள்
 

பகுப்பு:1881 பிறப்புகள்
பகுப்பு:1975 இறப்புகள்
பகுப்பு:குறுங்கோள் கண்டுபிடிப்பாளர்கள்
பகுப்பு:பிரெஞ்சு வானியலாளர்கள்
பகுப்பு:போலந்து வானியலாளர்கள்
பகுப்பு:உருசிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
குழுந்தலாயி அம்மன் கோயில்

thumb|குழுந்தலாயி அம்மன், ஓலைப்பிடாரி
alt=குழுந்தலாயி மூலவர்|thumb|குழுந்தலாயி மூலவர்
**குழுந்தலாயி திருக்கோவில்** இந்தியாவின் தமிழ்நாட்டிலுள்ள திருச்சிராப்பள்ளி மாவட்டம் தில்லைநகர் பகுதியில் அமைந்துள்ளது. இது உறையூர் பகுதிக்கு காவல் தெய்வம் ஆகும். ஆண்டுதோறும் மாசி மாதம் இக்கோவிலுக்கு திருவிழா உறையூரில் நடைபெறும். அம்மன் வீதியுலா வருதல், தேரோட்டம், குட்டி குடித்தல், அருள்வாக்கு கூறுதல், மஞ்சள் நீராட்டு, விடையாற்றி போன்ற திருவிழா மிகவும் கோலாகலமாக நடைபெறும். சுற்று வட்டார கிராம மக்கள் கூட்டம் கூட்டமாக தினசரி இங்கு வந்து திருவிழாவில் பங்கு பெறுவார்கள்.

பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
அலெக்சாந்தர் குர்சுட்டைன்

**அலெக்சாந்தர் அரோனவிச் குர்சுட்டைன்** (*Alexander A. Gurshtein*, ; 21 பெப்ரவரி 1937 – 3 ஏப்ரல் 2020) ஓர் உருசிய வானியலாளரும் அறிவியல் வரலாற்றாசிரியரும் ஆவார்.

இவர் தன் இளவல் பட்டத்தை மாஸ்கோவில் உள்ள சுடெர்ன்பர்கு அரசு வானியல் நிறுவனத்தில் 1966 இல் பெற்றார். தன்முனைவர் பட்டத்தைப் புனித பீட்டர்சுபர்கில் உள்ள புல்கொவோ வான்காணகத்தில் இயற்பியலிலும் கணிதவியலிலும் 1980 இல் பெற்றார்.

இவர் உருசியாவில் விண்வெளித் திட்டங்களில் வானியலாளராக முனைவாகச் செயல்பட்டார். இவர் உருசியக் கல்வி அமைச்சகம் சார்ந்த பல தொழில்முறை நிறுவனங்களில் குறிப்பாக, வானியல் கல்வி மன்ரத் தலைவராகவும் அறிவியல் தொழில்நுட்ப வரலாற்று நிறுவன இணை இயக்குநராகவும் பனிபுரிந்துள்ளார். இவர் உருசிய அறிவியல் கல்விக்கழகம் வெளியிடும் *அறிவியல் வரலாற்று ஆண்டிதழின்* முதன்மை ஆசிரியராக விளங்கினார். மேலும் அதன் கல்வியியல் இதழாகிய *இயற்கை* எனும் திங்கள் இதழின் இணை முதன்மை ஆசிரியரும் ஆவார்.  இவர் கோளியலில் பல நூல்களையும் ஆய்வுக் கட்டுரைகளையும் எழுதியுள்ளார். இவர் ஐந்து பதிவுரிமங்கள் பெற்றுள்ளார். மேலும் பல பன்னாட்டு பேரவைகளில் கலந்துகொண்டு பங்களிப்புகள் செய்துள்ளார்.

இவர் 1995 இல் உருசியக் கல்விக்கழகத்தில் இருந்து விலகி, கொலராடோ கிரேண்டு ஜங்சனில் உள்ள மெசா அரசு கல்லூரியின் வானியல், அறிவியல் வரலாற்றுத் துறையின் வருகைப் பேராசிரியர் ஆனார். அண்மையி இவர் விண்மீன்குழுக்களின் வரலாறு குறித்தும் ஓரைமண்டல வரலாறு குறித்தும் பல ஆய்வுகளை அமெரிக்க அறிவியலாளர் இதழிலும் வானமும் தொலைநோக்கியு இதழிலும் பிற தொழில்முறை இதழ்களிலும் எழுதிவருகிறார்.

## வெளி இணைப்புகள்
*"Did the pre-Indo-Europeans influence the formation of the Western Zodiac?" (abstract)
*"Gurshtein's gradualist concept of constellation origins and zodiacal development" 
* *Гурштейн, А. А.* Московский астроном на заре космического века : автобиогр. заметки / А. А. Гурштейн. - М.: НЦССХ им. А. Н. Бакулева РАМН, 2012. - 675 с. " http://az.lib.ru/g/gurshtejn_a_a/text_2012_moskovskiy_astronom.shtml
* *Gurshtein, A.A.*,Did the Pre-Indo-Europeans Influence the Formation of the Western Zodiac?Journal of Indo-European Studies. Volume 33, Number 1 & 2, Spring/Summer 2005.http://az.lib.ru/g/gurshtejn_a_a/text_2005_did_the_pre-indo-europeans_influence_the_formation_of_thewestern_zodiac.shtml

பகுப்பு:உருசிய வானியலாளர்கள்
பகுப்பு:1937 பிறப்புகள்
பகுப்பு:2020 இறப்புகள்
பகுப்பு:சோவியத் வானியலாளர்கள்
பகுப்பு:யூதர்கள்
பகுப்பு:கோள் அறிவியலாளர்கள்
அல் ஹசன்

**அல்-ஹசன் இப்னு அலீ இப்னு அபீ தாலிப்** (Al-Ḥasan ibn ʿAlī ibn Abī Ṭālib)  ( , 624–670 (பொது ஆண்டு), பொதுவாக ஹசன் என்று அழைக்கப்படுவர். முகமது நபியின் பேரனும், அலீ – பாத்திமா இணையரின் இரண்டு மகன்களில் மூத்தவர் ஆவார். இவரது தம்பியின் பெயர் இமாம் ஹுசைன் ஆகும்.

இவரின் தந்தை  அலீக்குப் பின்னர், ஐந்தாவது ராசிதீன் கலிபாவாக 661–இல் சில மாதங்கள் பதவியில் இருந்தவர்.
 
ஹசனின் மறைவுக்குப் பின்னர் முதலாம் முஆவியா என்பவர் உமையா கலீபகத்தின் மதகுருவாகவும், ஆட்சியாளராகவும் விளங்கினார்.
ஹசன் தமது 45 அல்லது 46 வயதில் மதீனாவில் இறந்த பின், அவரது உடல் மதீனாவில் அடக்கம் செய்யப்பட்டது. முஆவியாவின் தூண்டுதலின் பேரில், ஹசனின் மனைவியான  ஜாதா பிந்த் அசாத் என்பவரால் நஞ்சூப்பட்டு ஹசன் மரணித்தார் என்ற குற்றச்சாட்டு நிலவுகிறது. ஹுசைன் ஏழைகளுக்கு தானம் செய்வதிலும், அடிமைகளிடம் அன்பு காட்டுவதிலும், வீரத்திலும், சகிப்புத்தன்மையிலும்  சிறந்து விளங்கியவர்.

## நல்லடக்கம்
அல் ஹசனின் மறைவிற்குப் பின்னர் அவரது உடல், மதீனாவில் உள்ள முகமது நபியின் கல்லறை அருகே அடக்கம் செய்யப்பட்டது.

## இதனையும் காண்க
* அலீ
* இமாம் ஹுசைன்
* சியா இசுலாம் 
* பன்னிருவர்கள்

## மேற்கோள்கள்


### இலக்கியம்
* 
* 

## வெளி இணைப்புகள்

பகுப்பு:624 பிறப்புகள்
பகுப்பு:670 இறப்புகள்
பகுப்பு:கலீபாக்கள்
பகுப்பு:இசுலாமிய வரலாறு
தெலங்காணா சட்டப் பேரவை

**தெலங்காணா சட்டப் பேரவை** (*Telangana Legislative Assembly*) என்பது இந்திய மாநிலமான தெலங்காணாவில் சட்டவாக்கத்துக்கான கீழவையாகும். இந்தப் பேரவையில் மொத்தம் 119 உறுப்பினர்களை பொது வாக்குரிமை அடிப்படையில் மக்கள் தேர்ந்தெடுக்கின்றனர். இந்த மன்றத்தின் தற்போதைய சபாநாயகராக போச்சாராம் ஸ்ரீனிவாஸ் ரெட்டி உள்ளார்,இந்தியத் தேர்தல் ஆணையம் நடத்தும் சட்டமன்றத் தேர்தலில், ஒவ்வொரு தேர்தல் தொகுதியிலும் அதிக வாக்குகள் பெற்றவர் வெற்றியாளராக அறிவிக்கப்பட்டு, அந்த தொகுதிக்கான சட்டமன்ற உறுப்பினராவார். ஒவ்வொரு உறுப்பினர்க்கும் ஐந்தாண்டு காலம் பதவி நீடிக்கும். உறுப்பினர் இறந்தாலோ, பதவி விலகினாலோ, குற்றச் சுமத்தப்பட்டு பதவியில் இருந்து நீக்கப்பட்டாலோ, அவர் தேர்ந்தெடுக்கப்பட்ட தொகுதியில் மறுதேர்தல் நடத்தப்படும். அதிக உறுப்பினர்களை பெற்ற கட்சி, ஆளுங்கட்சியாகிறது.

## மேற்கோள்கள்


பகுப்பு:தெலங்காணா
பகுப்பு:இந்தியாவில் உள்ள மாநில கீழவைகள்
சட்டப் பேரவை
இலங்கையின் பதிப்புரிமைச் சட்டம்

thumb|வலது
**இலங்கையின் பதிப்புரிமைச் சட்டம்** என்பது  2003ஆம் ஆண்டின் 36ஆம் இலக்க புலமைச்சொத்துப் பாதுகாப்புச் சட்டத்திற்கு அமைவான சட்டம் ஆகும். இச்சட்டம் 1979 ஆம் ஆண்டின் 52 ஆம் இலக்க குறியீட்டு அறிவுசார் சொத்துச் சட்டத்திற்குப் பதிலாக இயற்றப்பட்ட சட்டம் ஆகும். 

## சட்டம்
### சட்டத்தில் உள்ளடங்கப்படுபவை
இச்சட்டத்தின் ஆறாம் பகுதிக்கு அமைவாக படைப்புக்கள் எனப் பொதுப்பெயர் கொண்டு வழங்கப்படும் இலக்கியம், அறிவியல், கலை சார்ந்த படைப்புக்கள் யாவும் இச்சட்டத்தினுள் அடங்கும் மேலும்
* புத்தகங்கள், குறும்புத்தகங்கள், கணனி நிரற்படுத்தல்கள், கட்டுரைகள், எழுத்துப்படைப்புகள்
* பேச்சுகள், விரிவுரைகள், இதர பேச்சுப் படைப்புகள்
* நாடகங்கள், இசை நாடகங்கள், சிறுவர் நாடகங்கள் மற்றும் இதர மேடைப் படைப்புகள்
* இசைப் படைப்புகள்
* கட்செவிப்புல படைப்புகள்
* கட்டடக்கலைப் படைப்புகள்
* தட்டச்சு, ஓவியம், சிலைகள் போன்ற நுண்கலைப் படைப்புகள்
* படப்பிடிப்புப் படைப்புகள்
* வரைபடங்கள், திட்டங்கள், வடிவமைப்புகள், முப்பரிமாணப் படைப்புகள், புவியியல், அறிவியல் சார்ந்தவை
என அனைத்துப் படைப்புகளுகள், அவற்றின் திரிபுகள், உருமாற்றங்கள், சேமிப்புகள் அனைத்தும் இச்சட்டத்தினுள் அடங்குபவை ஆகும். (ப. 7)

அத்துடன் இச்சட்டத்தின் 8 ஆம் பகுதியின் 26 ஆம் உபபகுதிச் சட்டத்தின் படி
*எண்ணங்கள், தத்துவங்கள், கொள்கைகள்
*உத்தியோகபூர்வ மொழிபெயர்ப்புகள், உத்தியோகபூர்வ சொற்றொடர்கள், நிர்வாக, சட்ட சொற்றொடர்கள்
*நாளொன்றின் செய்திகள்
ஆகியவையும் இச்சட்டத்தினுள் அடங்கும்.

### பதிப்புரிமைக் காலம்
ஒரு படைப்பானது ஒரு ஆசிரியருக்கும் சொந்தமாக இருக்கும் போது, அவ்வாசிரியர் தன் வாழ்நாள் காலம் முழுவதும் இப்பதிப்பை த்ன்னுடைய சொந்த உரிமையாகக் கொண்டுள்ளார். மேலும் அவர் இறக்கும் திகதியிலிருந்து 70 வருடங்களின் பின்னும் இச்சட்டம் செல்லுபடியாகும்.

### பதிப்புரிமை மீறல்
இச்சட்டத்தினுள் அடங்குகின்ற விடயங்களை குறித்த பதிப்பு அல்லது படைப்பினுடைய உரிமையாளரின் உத்தியோகபூர்வ அனுமதி இன்றி, சட்டத்திற்கு முரணாக அவற்றை பிரதி செய்யும் போது, நீதிமன்றம், சட்டத்தை மீறியவர் மீது தடை, தண்டப்பணம் ஆகியவற்றை விதிக்கும் அதிகாரத்தைக் கொண்டுள்ளது.

பகுப்பு:நாடுகள் வாரியாகப் பதிப்புரிமைச் சட்டம்

## குறிப்புகள்

பகுப்பு:இலங்கையில் சட்டம்
பீகார் தொடருந்து விபத்து

**பீஹார் ரயில் பேரழிவு** என்பது 1981 ஜூன் 6 அன்று இந்தியாவில் நடந்த தொடருந்து விபத்தை குறிக்கும் சம்பவம் ஆகும். மான்சி மற்றும் சகார்சா இடையே 800க்கும் மேற்பட்ட பயணிகளை சுமந்து சென்றபொழுது பாக்மதி ஆற்றுப்பாலத்தை கடந்தபொழுது தடம்புரண்டு நதியில் முழ்கியது.

ஐந்து நாட்களுக்கு பின்னர், 200 க்கும் மேற்பட்ட உடல்கள் மட்டும் மீட்கப்பட்டன, நூற்றுக்கணக்கான உடல்கள் இன்னும் கண்டறியப்படவில்லை. மதிப்பீட்டளவிள் மொத்த மரணங்களின் எண்ணிக்கை 500 முதல் 800 வரை இருக்கும் என்று அஞ்சப்படுகிறது. இந்த விபத்து மோசமான ரயில் விபத்தாக பதிவுசெய்யப்பட்டுள்ளது.

விபத்துக்காண காரணம் கேள்விக்குறியாக உள்ளது, மேலும் காரணங்கள் நன்கு ஆவணப்படுத்தப்படவில்லை எனினும் பல உத்தேசமாக பல காரணங்கள் கூறப்படுகின்றன:
* சூறாவளி 
* திடீர் வெள்ளப்பெருக்கு 
*கட்டுப்பாட்டு தோல்வி 

## சான்றுகள்


பகுப்பு:பீகாரில் தொடருந்து விபத்துகளும் நிகழ்வுகளும்
பகுப்பு:1981 நிகழ்வுகள்
இமாம் ஹுசைன்

**இமாம் ஹுசைன்** (*Husayn ibn Ali  or Al-Ḥusayn ibn ‘Alī ibn Abī Ṭālib*) (; (பிறப்பு: 10 சனவரி 626 – இறப்பு: 10 அக்டோபர் 680), இறைத்தூதர்  முகமது நபியின் பேரனும், அலீ – பாத்திமா இணையரின் இரண்டாவது மகனாக மதீனாவில் பிறந்தவர்.   மேலும் ஹுசைன், சியா இசுலாமின் முதல் இமாமாகவும் சியா இஸ்லாமியரால்  கருதப்படுபவர். இவரது அண்ணன் அல் ஹசன் ஆவார். 

உமையா கலீபகத்தின் முதல் கலிபாவான முதலாம் முஆவியா 680-இல் மறைவிற்குப் பின்னர் ஆட்சிக்கு வந்த அவரது மகன் யசீதின் ஆளுநருடன்,  மக்களுக்காக மோதல் ஏற்பட்டு, ஹுசைன் மக்காவிலிருந்து தற்கால ஈராக்கில் உள்ள கூபா நகரத்திற்கு தனது படைகளுடன் சென்ற போது   கர்பலா எனுமிடத்தில் 10 அக்டோபர் 680-இல் யசீதின் படைகள் ஹுசைனை இடைமறித்து தலையை கொய்தனர். எனினும் இந்த நிகழ்வு அங்குள்ள  இஸ்லாமிய எதிரிகளால் தீட்டப்பட்ட சதி என்று அப்போது தான் ஹுசைனுக்கு தெரிந்தது    முகமது நபியின் பேரனை கொன்ற காரணத்தினால், கலீபகத்தில் பெரும் கலவரம் மூண்டது.  பின்னர் உமையா கலீபகத்தினை வீழ்த்தி விட்டு அப்பாசிய வம்சத்தவர்கள் அப்பாசியக் கலீபகத்தை நிறுவினர். 

ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.

## நல்லடக்கம்
 
கர்பலா நகரத்தில் இமாம் ஹுசைன் கொல்லப்பட்ட இடத்தில் கல்லறை அமைக்கப்பட்டுள்ளது. 

## இதனையும் காண்க
*அல் ஹசன்
*அலீ
*பாத்திமா
*பன்னிருவர், சியா இசுலாம்

## அடிக்குறிப்புகள்

## மேற்கோள்கள்

## மேற்கோள்கள்
;நூற்கள்
* 
*
* 
* 
* 
* 
* 

; கலைக்களஞ்சியங்கள் 
* 
* 
* 
* 
; வலைப்பூ
* ''Sacred Surprise behind Israel Hospital'', by Batsheva Sobelmn, special Los Angeles Times

## வெளி இணைப்புகள்
*Hussein ibn 'Ali an article of Encyclopædia Britannica.
*
*Hussein ibn 'Ali by Wilferd Madelung, an article of Encyclopædia Iranica.
*Hussein ibn 'Ali in popular Shiism by Jean Calmard, an article of Encyclopædia Iranica.
*Imam Hussein in the eyes of non-Muslims
*The Third Imam 
*Martyr Of Karbala
*An account of the death of Husayn ibn Ali
*Interactive Family Tree by Happy Books
*Story of Karbala: ''Maqtal e Abi Mukhnaf''
*Brief History of Transfer of the Sacred Head of Hussain ibn Ali, From Damascus to Ashkelon to Qahera By Qazi Dr. Shaikh Abbas Borhany PhD (USA), NDI, Shahadat al A'alamiyyah (Najaf, Iraq), M.A., LLM (Shariah) Member, Ulama Council of Pakistan. Published in *Daily News*, Karachi, Pakistan on 3 January 2009.

பகுப்பு: 626 பிறப்புகள்
பகுப்பு:680 இறப்புகள்
பகுப்பு:இசுலாமிய வரலாறு
மேலுமலைக் கணவாய்

**மேலுமலைக் கணவாய்** என்பது கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது கிருட்டிணகிரியில் இருந்து 20 கிலோமீட்டர் தொலைவில் உள்ளது. இது தமிழ்நாட்டின், கிருட்டிணகிரி மாவட்டம் மேலுமலை என்னும் கிராமத்திற்கு அருகில் உள்ளது.

இதுவே ஒசூரை கிருட்டிணகிரியுடன் இணைக்கிறது.

இதன் வழியாக தேசிய நெடுஞ்சாலை 7 செல்வதால் தமிழகத்தின் முதன்மையான வணிக வழித்தடமாக உள்ளது. தமிழகத்திலிருந்து சாலை வழியாக ஒசூர், பெங்களூர் ஆகியவற்றை அடையும் பெருமளவிலான பொருட்கள் இக்கணவாய் வழியாகவே செல்லுகின்றன. இக்கணவாய் பகுதி காடுகள் அடர்ந்த பகுதியாக உள்ளது.  

## மேற்கோள்கள்

பகுப்பு:கிருஷ்ணகிரி மாவட்டம்
பகுப்பு:தமிழ்நாட்டிலுள்ள கணவாய்கள்
நவும் இதெல்சன்

**நவும் இலியிச் இதெல்சன்** (*Naum Ilyich Idelson*, , மார்ச்சு 1 (13), 1885, புனித பீட்டர்சுபர்கு - சூலை 14, 1951, இலெனின்கிராது ஓர் உருசிய, சோவியத் கோட்பாட்டு வானியலாளரும் வானியற்பியலாளரும் ஆவார். இவர் இயற்பியல் வரலாற்றிலும் கணிதவியல் வரலாற்றிலும் புலமை வாய்ந்தவர்.

## வாழ்க்கை
இவர் 1885மாச்சு 1 (13) இல் புனித பீட்டர்சுபர்கில் பிறந்தார். இவர் 1909 ஆம் ஆண்டில் பீட்டர்சுபர்கு பல்கலைக்கழகத்தில் இயற்பியல், கணிதவியல் துறையில் புல உறுப்பினராகச் சேர்ந்தார்.இவர் 1919 முதல் 1931 வரை பீட்டர்சுபர்கு பல்கலைக்கழகத்தின் வானியல் நிறுவனத்தில் பணியாற்றினார். 1931 முதல் 1936 வரை புல்கொவோ வான்காணகத்தின் வானியல் கோட்பாட்டுப் பிரிவில் பணிபுரிந்தார்.இவர் 1946 ஆம் ஆண்டில் புல்கொவோ வானகாணக இயக்குநரானார். இவர் 1951 ஜூலை 14 இல் இலெனின்கிராதில் இறந்தார்.  

நிலாவின் குழிப்பள்ளம் ஒன்று இதெல்சன் குழிப்பள்ளம் என இவரது நினைவாகப் பெயர் இடப்பட்டுள்ளது.

## மேற்கோள்கள்

பகுப்பு:உருசிய வானியலாளர்கள்
பகுப்பு:1885 பிறப்புகள்
பகுப்பு:1951 இறப்புகள்
இலியோனித் இலேனின்

**இலியோனித் விளாதிமிரோவிச் இலேனின்** (*Leonid Vladimirovich Elenin*, ; பிறப்பு: 10 ஆகத்து 1981) உருசிய பயில்நிலை வானியலாளர் ஆவார். இவர் குறுங்கோள் காணும் வான்காணகமான மேகில் மலையில் அமைந்த SON-NM வான்காணகத்தில் நோக்கீட்டு விதிமுறைகள் #H00-H99|H15 ஆகியவற்றைப் பின்பற்றிப் பன்னாட்டு அறிவியல்சார் ஒளியியல் வலையமைப்பு வாயிலாக இணைந்து பணிபுரிந்தார். இது உருசியாவின் மேற்குப் பகுதியில் அமைந்த முதல் தொலைவிட நோக்கீட்டு வான்காணகம் ஆகும்.

இவர் கெடிழ்சு பயன்முறைக் கணிதவியல் நிறுவனத்துக்காகப் பணிபுரிகிறார். இவர் உருசியாவில் இலியூபெர்த்சி எனும் மாஸ்கோ பகுதியில் வாழ்கிறார்.

இவர் 2010 திசம்பர் 10 இல் சி/2010 எக்சு1 என்ற வால்வெள்ளியைக் கண்டுபிடித்துப் புகழ்பெற்றார். பின்னர், இவர் 2011 சூலை 7 இல் பி/2011 NO1 எனும் வால்வெள்ளியையும் கண்டுபிடித்தார்.

இவர் 2008 திசம்பர் 1 இல் முதன்முதலாக 2008 XE எனும் குறுங்கோளை திசெக் (Tzec) #H00-H99|H10 எனும் நோக்கீட்டு விதிமுறைகளைப் பின்பற்றிக் கண்டுபிடித்தார். இவர் முதல் அமோர் குறுங்கோளாகிய (புவியண்மைக் குறுங்கோள்)   ஐ 2010 செப்டம்பர் 10 இல் ISON-NM (H15) நோக்கீட்டு விதிமுறைகளின்படிக் கண்டுபிடித்தார்.

இவர் 2011 ஆகத்து 23 இல் வியாழனைப் பின்பற்றும்  L5 வியாழன் திரொழான் ஆகிய ஐக் கண்டுபிடித்தார். மேலும் இவர் செவ்வாயைக் கடக்கும் குறுங்கோளாகியஐ 2011 ஆகத்து 25 இல் கண்டுபிடித்தார். அதேபோல புவியண்மை வான்பொருளான குறுங்கோள்  ஐ 2011 ஆகத்து 27 இல் கண்டுபிடித்தார். இவர் கண்டுபிடித்த எண்ணிட்ட முதல் ISON-NM குறுங்கோள்  365756 ISON () ஆகும்.

இவருக்கு 2013 ஜனவரி 29 இல் சிறுகோள் மையம் பயில்நிலை வானியலாருக்கு வழங்கும் 2012 ஆம் ஆண்டிற்கான எட்கார் வில்சன் விருதை வழங்கியது.

## மேற்கோள்கள்
 

பகுப்பு:1981 பிறப்புகள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
பகுப்பு:உருசிய வானியலாளர்கள்
பகுப்பு:குறுங்கோள் கண்டுபிடிப்பாளர்கள்
ஹல்டிகாட்

**ஹல்டிகாட்** (Haldighati), மேற்கு இந்தியாவின் இராஜஸ்தான் மாநிலத்தின் ஆரவல்லி மலைத்தொடரில்,  ராஜ்சமந்து மாவட்டத்தையும், பாலி மாவட்டத்தையும் இணைக்கும்   கணவாய் பகுதியாகும்.

ஹல்டிகாட்  கணவாய் உதய்பூரிலிருந்து 40 கிலோ மீட்டர் தொலைவில் உள்ளது. 

## பெயர்க் காரணம்
இப்பகுதியில் காணப்படும் மஞ்சள் நிற மண்னால்  *ஹல்டிகாட்*  எனப் பெயர் பெற்றது. இந்தி மொழியில் ஹல்டி என்பதற்கு  *மஞ்சள்*  எனப் பொருளாகும்.

## வரலாறு
ஹல்டிகாட் மலைக்கணவாய் வரலாற்று சிறப்பு மிக்க இடமாகும். இப்பகுதியில் மேவார் மன்னர் மகாராணா பிரதாப் படைகளுக்கும், மான் சிங் தலைமையிலான முகலாயப் பேரரசுப் படைகளுக்கும் 1,576-இல் கடுமையான போர் நடைபெற்றது.  

## நினைவுச் சின்னங்கள்
 

ஹல்டிகாட் போரில் மகாராணா பிரதாபின்  குதிரையான சேத்தக் முக்கியப் பங்காற்றியது. போரில் பலத்த காயம் அடைந்த சேத்தக் குதிரை 21 சூன் 1576-இல் இறந்தது. மகாராணா பிரதாப்  சேத்தக் குதிரைக்கு மரியாதை செய்விக்கும் முகமாக தனியாக கல்லறையில் அடக்கம் செய்து நினைவுச் சின்னம் அமைத்தார். 
2009-இல் இந்திய அரசு மகாராணா பிரதாப்பின் ஒலி - ஒளியுடன் கூடிய அருங்காட்சியகத்தை திறந்து வைத்தது. 

## இதனையும் காண்க
* ஹல்டிகாட் போர்

## மேற்கோள்கள்


## வெளி இணைப்புகள்
*Excerpts from the great poem “Haldighati”, along with historical notes 

பகுப்பு:இந்தியக் கணவாய்கள்
பகுப்பு:ராஜஸ்தான் புவியியல்
வசீலி பெசென்கோவ்

**வசீலி கிரகொரியேவிச் பெசென்கோவ்** (*Vasiliy Grigorievich Fesenkov*, , சனவரி 13, 1889 - மார்ச்சு 12, 1972) ஒரு சோவியத், உருசிய வானியற்பியலாளர் ஆவார்.

## வாழ்க்கை

இவர் நோவொசெர்காசுக்கில் பிறந்தார். இவர் 1911 இல் கார்க்கோவ் பல்கலைக்கழகத்தில் பட்டம் பெற்றார். பிரகு இவர்பாரீசுப் பல்கலைக்கழகமாகிய சோபான்னேவில் சேர்ந்தார். இங்கு இவர் முனைவர் பட்டத்தினை 1914 இல் பெற்ரார்; இதர்கிடையில் இவர் பாரீசு நகர மியூடன், நைசு வான்காணகங்களிலும் பணிபுரிந்தார்.  இவர் உருசிய வானியற்பியல் நிறுவனத்தை 1923 இல் உருவாக்கியவர்களில் ஒருவராவார். இது பின்னர் சுட்டெர்ன்பர்கு வானியல் நிறுவனம் எனப் பெயர் மாற்றப்பட்டது. இங்கு இவர் 1936 முதல் 1939 வரை இயக்குநராகப் பணிபுரிந்தார். இவர் 1935 இல் சோவியத் ஒன்றிய அறிவியல் கல்விக்கழகத்தின் கல்வியாளராகத் தேர்வு செய்யப்பட்டார். இவர்தான் ஒளியளவியலைப் பயன்படுத்தி புவிமுனைச் சுடரொளியை ஆய்வை மேற்கொண்டு அதன் இயங்குமுறையை விளக்கினார்.

இவர் அல்மாத்தியில் பெசென்கோவ் வானியற்பியல் நிறுவனத்தை உருவாக்கினார். மேலும் அதன் இயக்குநராக 1964 வரை செயல்பட்டார். இவர் கழ்சாக்தான் அறிவியல் கல்விக்கழகத்தின் உறுப்பினரும் ஆவார்.

இவர் அண்டவியல், கோள் அறிவியல், சூரிய குடும்ப வானியல் ஆகிய துறைகளில் பணிபுரிந்தார். இவர்1947 இல் துங்குசுகா நிகழ்விட்த்துக்குச் சென்று மொத்தல் வான்பொருளின் பொருண்மையையும் அதன் வட்டணையையும் மதிப்பிட்டார்.இதே மதிப்பீட்டை இவர் 1947 இல் வீழ்ந்த சிகோட்-அலின் விண்கல்லுக்கும் செய்தார்.

இவருக்கு மூன்று இலெனின் ஆணைகளும் ஒரு செம்பதாகை ஆணையும் பல பதக்கங்களும் தரப்பட்டன. செவ்வாயின் ஒரு குழிப்பள்ளம் பெசென்கோவ் குழிப்பள்ளம் என இவரது நினைவாகப் பெயர் இடப்பட்டுள்ளது.

சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2886 பெசென்கோவ் எனும் சிறுகோள் இவரது நினைவாகப் பெயர் இடப்பட்டுள்ளது.

இவர் மாஸ்கோவில் இறந்தார்.

## நூல்தொகை
**Life in the universe* by A. Oparin and V. Fesenkov, New York, Twayne Publishers, 1961
**Soviet IGY studies in zodiacal light* by Fesenkov V.G., New York, U. S. Joint Publications Research Service, 1959

## மேற்கோள்கள்

## வெளி இணைப்புகள்
*'''IAJ''' 11(1972) 162

பகுப்பு:1889 பிறப்புகள்
பகுப்பு:1972 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:கோள் அறிவியலாளர்கள்
ஹல்டிகாட் போர்

**ஹல்டிகாட் போர்** (Battle of Haldighati)  18/21 சூன் 1576 அன்று மேவார் இராசபுத்திர குல மன்னர் மகாராணா பிரதாப்பின் படைகளுக்கும், மான் சிங் தலைமையிலான அக்பரின் முகலாயப் படைகளுக்கும் இடையே ஹல்டிகாட் எனுமிடத்தில் நடந்த போர் நான்கு மணி நேரம் மட்டும் நீடித்தது.   இப்போர் எவ்வணிக்கும் வெற்றி, தோல்வியின்றி நிறைவுற்றது. போரின் போது  மகாராணா பிரதாப்பின் சேத்தக் போர்க் குதிரை மடிந்தது.

## மகாரானா பிரதாப்பின் படைகள்
மகாராணா பிரதாப் படையின் தலைமைப் படைத்தலைவராக செயல்பட்ட குவாலியரின் ராம் சிங் தன்வர் தனது அனைத்து மகன்களுடனும் கலந்து கொண்டனர். மேலும் ஆப்கான் படைவீரர்களுக்கு ஹக்கீம் கான் சூர் தலைமை தாங்கினார். 400 முதல் 500 எண்ணிக்கையில் பில் வீரர்கள் ராவ் பூஞ்சா தலைமையில் போரில் கலந்து கொண்டனர்.

## போரின் முடிவு
முகலாயப் பேரரசுக்கு அடங்காத  மேவார் நாட்டு மன்னர் மகாராணா பிரதாப்பை கைது செய்து தில்லிக்கு அழைத்து செல்லும் அக்பரின் கனவு நிறைவேறவில்லை.  ஹல்டிகாட் போரில் பின் வாங்கிய மகாராணா பிரதாப், மேலும் சில  படைகளைத் திரட்டிக் கொண்டு திவார் எனுமிடத்தில், 18 சூன் 1576-இல் அக்பரின் முகலாயப் படைகளை துரத்தி அடித்தார்.

## மேற்கோள்கள்

## வெளி இணைப்புகள்

* Battle of Haldighati : The Close Up View of the Historical Battle 
*Breaking history: Maharana Pratap won Battle of Haldighati

பகுப்பு:இந்தியப் போர்கள்
பகுப்பு:16-ம் நூற்றாண்டுப் போர்கள்
பகுப்பு:இராஜஸ்தான் வரலாறு